Hend Zaza

Hend Zaza (født 1. januar 2009 i Hama) er en syrisk bordtennisspiller, som representerer klubben Al-Muhafaza Club.

Hun representerte Syria under Sommer-OL 2020 i Tokyo, og var der lekenes yngste utøver. Hun var OL-historiens femte yngste deltaker.

Bakgrunn 
Zaza er født i Hama i Syria, og begynte å spille bordtennis i 2014, fem år gammel. Hun spiller for Al-Muhafaza Table Tennis Club i Damaskus, og har vunnet nasjonale titler på alle aldersnivå på junior- og seniornivå.

Idrettskarriere 
Hun kvalifiserte seg til Sommer-OL 2020 gjennom den vestasiatiske OL-kvalifiseringsturneringen i Amman i Jordan, der hun slo 42 år gamle Mariana Sahakian i finalen. Hun deltok i singelturneringen under Sommer-OL i Tokyo, men ble slått ut i første runde, der hun møtte Liu Jia fra Kina.

Referanser

Eksterne lenker 
 
 Profil hos Sommer-OL 2020 

Syriske bordtennisspillere
Deltakere for Syria under Sommer-OL 2020
Bordtennisspillere under Sommer-OL 2020